།ཕྱོགས་
བཅུ་དག་ན་བཞུགས་པ་ཡི། །སངས་རྒྱས་བྱང་ཆུབ་སེམས་དཔའ་གསོན། །བདག་
གིས་རྫོགས་པའི་བྱང་ཆུབ་ཕྱིར། །དེང་ནས་བྱང་ཆུབ་སེམས་བསྐྱེད་དོ། །ཞེས་
བརྗོད་ཅིང་སྐྱབས་འགྲོ་སེམས་བསྐྱེད་བྱ།
ཚོགས་ཞིང་ནི་རང་རྗེ་བཙུན་མར་
གསལ་བཏབ་པའི་ཐུགས་ཀའི་ཏཱཾ་ཡིག་གི་འོད་ཟེར་གྱིས་ཞེས་པ་ནས་ཚད་མེད་་་་་
བཞི་བསྒོམ་པའི་བར་སྔོན་དུ་བཏང་ལ། དངོས་གཞི་ནི། ཨོཾ་སྭ་བྷཱ་ཝས་སྟོང་པར་
སྦྱངས། ཆོས་ཐམས་ཅད་རང་གི་ངོ་བོས་གྲུབ་པས་སྟོང་པའི་སྟོང་པ་ཉིད་དུ་གྱུར།
སྟོང་པའི་ངང་ལས་བཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་་་
རང་གི་སེམས་ཉིད་ཏཱཾ་ཡིག་དཀར་པོ་དེ་ལས་འོད་ཟེར་འཕྲོས་འཕགས་པ་མཆོད་་
སེམས་ཅན་ཐམས་ཅད་ཀྱི་དོན་བྱས་ཚུར་འདུས་ཡོངས་སུ་གྱུར་པ་ལས། རང་ཉིད་
རྗེ་བཙུན་མ་ཡིད་བཞིན་འཁོར་ལོ་ཞེས་པ་ནས་འོད་ཟེར་དྲུག་སྦྲགས་བསྒོམ་པའི་་
བར་ཁོ་བོས་ཟུར་དུ་བཀོད་པའི་མངོན་རྟོགས་ནས་འབྱུང་བ་ལྟར་བྱ།
རང་ཉིད་རྗེ་བཙུན་མའི་སྐུར་གྱུར་པ་ལ་དམིགས་པ་
་པ་ལ་དམིགས་པ་རྩེ་གཅིག་ཏུ་གཏད་དེ། སྐུ་
དེ་ནས་
མདོག་ཕྱག་མཚན་རྒྱན་ཆ་ལུགས་སྤྱན་གྱི་དཀར་ནག་གི་ཆ་ཚུན་ཆད་སོ་སོར་མ་་་་
གས
འདྲེས་པར་བསྒོམས་ཏེ་གསལ་སྣང་ཅི་ཐོན་བྱེད། དེ་ནས་ཡིད་ངོར་ལྷའི་རྣམ་པ་
སལ་བར་ཤར་བ་ན། ལྷ་དེ་དངོས་ཡིན་ནོ་སྙམ་པའི་ང་རྒྱལ་བརྟན་པ་གལ་ཆེ་
ཞིང་། ཁྱད་པར་དུ་ལྷའི་རྣམ་པ་གསལ་བར་འཆར་ཡང་། ཐ་སྙད་དུ་སྣང་བ་ཙམ་
མ་གཏོགས། དོན་དམ་པར་རང་བཞིན་གྱིས་གྲུབ་པ་རྡུལ་ཙམ་ཡང་མེད་དོ་སྙམ་
པའི་ཟབ་གསལ་གཉིས་མེད་ཀྱི་རྣལ་འབྱོར་འདི་ནི། རྒྱུད་སྡེ་འོག་མའི་ལམ་གྱི་
སྙིང་པོ་ཡིན་པས་ཅི་ནུས་སུ་བསྒོམ། དེ་ལྟར་བསྒོམ་པས་སྐྱོ་ན། བཟླས་པ་ལ་
81

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འཇུག་པའི་ཚེ། རང་ལྷར་གསལ་བའི་སྙིང་གར་འཁོར་ལོ་དཀར་པོ་རྩིབས་བརྒྱད་
པའི་ལྟེ་བར་ཟླ་དཀྱིལ་གྱི་སྟེང་དུ་རང་གི་སེམས་ཉིད་ཀྱི་ངོ་བོ་ཏཱཾ་ཡིག་གི་མཐར།
ཨོཾ་ཧཱའི་བར་དུ་ཆུད་པའི་སྤེལ་ཚིག་དང་།
རྩིབས་བརྒྱད་ལ་ཏཱ་རེ་སོགས་འབྲུ་
བརྒྱད་དང་། མུ་ཁྱུད་ལ་དབྱངས་གསལ་དང་། རྟེན་འབྲེལ་སྙིང་པོའི་ཡི་གེ་འགོད་
པ་རྣམས། མངོན་རྟོགས་ནས་འབྱུང་བ་ལྟར། སེམས་གཞན་དུ་མ་གཡེང་བར་
སྔགས་བཟླ་དགོས་ཤིང་། བཟླས་བྱའི་སྔགས་ནི། ཨོཾ་ཏཱ་རེ་ཏུཏྟཱ་རེ་ཏུ་རེ་མ་མ་ཨཱ་
ཡུཿཔུཎྱེ་ཛྙཱ་ན་པུཎྚི་ཀུ་རུ་སྭཱཧཱ། ཞེས་པ་སྤེལ་ཚིག་ལེགས་སྦྱར་གྱི་སྐད་དུ་སྦྱར་བ་
ཐོག་མཐར་བརྒྱ་རྩ་རེ་དང་བར་དུ། ཡི་གེ་བཅུ་པ་ཉིད་བཟླ་བར་མཁས་གྲུབ་ཚད་
ལྡན་འགའི་ཡིག་ཆར་འབྱུང་བ་ལྟར་བྱ་ལ། དེའི་སྐབས་སུ་རང་གི་སྤྱི་བོའི་བླ་མ་
འོད་དཔག་མེད་ཚེ་དཔག་མེད་དུ་གྱུར་པའི་ཐུགས་ཀ་ནས་འོད་ཟེར་འཕྲོས
འབྱུང་ལྔའི་བཅུད་དང་སངས་རྒྱས་བྱང་སེམས་ཀྱི་བྱིན་རླབས་ལྷ་མིའི་ཚེ་བསོད་་་
དཔལ་འབྱོར་ཡོན་ཏན་སོགས་འཁོར་འདས་ཀྱི་བཅུད་དང་ཡོན་ཏན་ཐམས་ཅད་
འོད་དང་བདུད་རྩིའི་རྣམ་པར་བཀུག་པ། ཕྱག་མཚན་གྱི་བུམ་པའི་ནང་དུ་ཞུགས་
པའི་ཁ་ནས་ལུད་པའི་བདུད་རྩིའི་རྒྱུན་རང་གི་སྤྱི་བོ་ནས་ཞུགས་ལུས་ཀྱི་ནང་
ཐམས་ཅད་གང་། འཆི་མེད་ཚེའི་དངོས་གྲུབ་ཐོབ་པར་བསམས་པ་དང་། ཡང་
སྐབས་འགར་རང་གི་སྙིང་གའི་ས་བོན་སྔགས་ཕྲེང་དང་བཅས་པ་ལས། བདུད་
རྩིའི་ཆུ་རྒྱུན་དང་འོད་ཟེར་དཀར་པོ་འཕྲོས་པས། ལུས་ཀྱི་ནང་ཐམས་ཅད་གང་།
ནད་གདོན་སྡིག་སྒྲིབ་ཐམས་ཅད་དག འཆི་མེད་ཚེའི་དངོས་གྲུབ་ཐོབ་པར་
བསམ། དེ་ཡང་འཚུབ་ཆ་ཆེ་ན། སྙིང་གའི་འཁོར་ལོ་ཡི་གེ་དང་བཅས་པའི་ཁ་
དོག་སྔ་མ་དང་ཅུང་ཟད་མི་འདྲ་ཞིང༌། ས་བོན་སྔགས་འཕྲེང་དང་བཅས་པ་ལས།
འོད་ཟེར་དྲུག་སྐོར་གྱི་ཁ་དོག་དང་མཐུན་པའི་བདུད་རྩིས་གང་བའི་བུམ་པ་
ཐོགས་པའི་ལྷ་མོ་སྤྲོས་ཏེ། ལས་སོ་སོར་མཛད་པའི་དམིགས་པ་དང་། རང་དང་
82

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བ
་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
འོད་ཟེར་དཀར་པོའི་གུར་ཁྱིམ་གྱི་བར་དུ། གནམ་ལྕགས་ཀྱི་འཁོར་ལོ་ཞྭ་ཐེབ་ཁ་
སྦྱར་བ་ལྟ་བུ་གཡས་སྐོར་དུ་འཁོར་ཞིང་། གནོད་བྱེད་གདོན་བགེགས་ཚེའི་བར་
གཅོད་རྣམས་ཕྱེ་མར་འཐག་པ་དང་། མཆིན་ཁའི་གུར་ཁྱིམ་གྱི་ཕྱི་རོལ་ཏུ། རྡོ་རྭ་
དེའི་ཕྱི་རོལ་ཏུ་དཔག་ཚད་བརྒྱ་ཚུན་ཆད་དུ་གདུག་པའི་གཅན་གཟན་
མེ་རི།
མང་པོ་དང་། ནམ་མཁའི་དབྱིངས་སུ་སྤྲིན་ནག་འཐིབས་པ་ལས། འབྲུག་སྒྲ་དྲག་
པོ་སྒྲོགས་ཤིང་། གློག་དམར་འཁྱུག་པ་དང༌། མི་བཟད་པའི་གནམ་ལྕགས་ཀྱི་ཐོག་
བབས་པ་སོགས་ཀྱིས། ནག་ཕྱོགས་པ་རྣམས་ཀྱིས་ནང་དུ་འདུག་པ་ལྟ་ཞོག མིག་
གིས་བལྟ་བ་ཙམ་ཡང་མི་བཟོད་པ་བསྒོམ་དགོས་ཤིང༌། འདི་ནི་རགས་པ་ཙམ་སྟེ།
ཞིབ་པར་ཁུངས་ཐུབ་ཀྱི་ཡིག་ཆ་གཞན་ནས་འབྱུང་བ་ལྟར་བྱ། བཟླས་པའི་སྐབས་
འདིར་གཏམ་སྨྲ་བ་ནོར་ནས་ལྷ་གཞན་གྱི་བསྙེན་པ་བཟླ་བ། གཉིད་དང་གླལ་བ་
སྦྲིད་པ་འོག་རླུང་སོགས་བྱུང་སྐབས་ཉེ་རེག་བྱ་ཚུལ་སོགས་བྱ་རྒྱུད་སྤྱིའི་སྤང་བླང་
རྣམས་ལ་འབད་དགོས། དེ་ལྟར་ཡིད་གཞན་དུ་མ་གཡེང་བར་ཐུན་རེ་ལ་བརྒྱ་
སྟོང་ཁྲི་སོགས་ཅི་འགྲུབ་བཟླས་པའི་མཐར་ཡིག་བརྒྱ་བརྗོད་དེ། མཆོད་བསྟོད་སྔ་
མ་བཞིན་བྱ། ཐུན་མཚམས་སུ་གཏོར་མ་འབུལ་བའི་ཚུལ་ནི། ཐུན་ཐམས་ཅད་ཀྱི་
མཐར་འབུལ་བའམ། མ་མཐའ་ཐུན་ཐ་མའི་མཐར་ངེས་པར་འབུལ་དགོས་པས།
ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས། གཏོར་མའི་སྣོད་ཀྱི་
སྟེང་དུ་ཏཱཾ་ཡིག་དཀར་པོ་དེ་ལས་འོད་ཟེར་འཕྲོས། སྣོད་ལ་ཕོག་པས་རིན་པོ་ཆེའི་
སྣོད་ཡངས་ཤིང་རྒྱ་ཆེ་བར་གྱུར། བཅུད་ལ་ཕོག་པས་ཡེ་ཤེས་ཀྱི་བདུད་རྩིའི་རྒྱ་
མཚོ་ཆེན་པོར་གྱུར། ཨོཾ་ཨཱཿཧཱུཾ་ལན་གསུམ་བརྗོད་དེ་བྱིན་གྱིས་བརླབས། གཏོར་
མགྲོན་བསྐྱེད་པ་ནི། ཨོཾ་སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས། མདུན་
གྱི་ནམ་མཁར་བཾ་ལས་པདྨ་དང་། ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཏཱཾ་
ཡིག་དཀར་པོ་ཞེས་པ་ནས། མཆོད་པ་བྱིན་རླབས་ཀྱི་བར་རང་ཉིད་ཅེས་པའི་
83

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཚིག་དོར་བ་མ་གཏོགས། བདག་བསྐྱེད་ཀྱི་སྐབས་ལྟར་བྱ། དེ་ནས་རང་གི་ཐུགས་
ཀའི་ས་བོན་ལས་འོད་ཟེར་འཕྲོས། སེམས་ཅན་ཐམས་ཅད་ལ་ཕོག་པས་སྡིག་སྒྲིབ་
སྦྱངས། རྗེ་བཙུན་མར་གྱུར་པ་དང་། མདུན་བསྐྱེད་ཀྱི་ལྷའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམས་ལ།
ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་བདུན་
གྱིས་གཏོར་མ་ཕུལ། མཆོད་བསྟོད་གོང་བཞིན་བྱེད། མཇུག་ཏུ་ཡིག་བརྒྱ་ལན་
གསུམ་བརྗོད་དེ་ལྷག་ཆད་ཁ་བསྐངས། མ་རྙེད་ཡོངས་སུ་མ་ཤེས་དང་ཞེས་སོགས་
ཀྱིས་ནོངས་པ་བཟོད་པར་གསོལ། དགེ་བ་འདི་ཡིས་མྱུར་དུ་བདག །སྒྲོལ་མ་
དཀར་མོ་འགྲུབ་གྱུར་ནས། །ཞེས་སོགས་ཀྱིས་དགེ་བ་བསྔོ། འདིར་ནི་གཟུགས་
དང་ལྷན་ཅིག་ཏུ། །ཞེས་པ་ནས་ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་པའི་བར་གྱིས་
མདུན་བསྐྱེད་ཀྱི་ལྷ་བྲིས་སྐུ་ལ་བརྟན་བཞུགས་བྱ། བཛྲ་མུས་བདག་བསྐྱེད་ཀྱི་ཡེ་
ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་སྐུའི་སྟོད་སྨད་ནས་རིམ་
གྱིས་འོད་དུ་ཞུ་སྟེ་ཐུགས་ཀའི་ས་བོན་ལ་ཐིམ། དེ་ཡང་རིམ་གྱིས་འོད་དུ་ཞུ་སྟེ་མི་
དམིགས་པ་སྟོང་པར་གྱུར། སྟོང་པའི་ངང་ལས་རང་ཉིད་རྗེ་བཙུན་མའི་སྐུར་ལམ་
གྱིས་གྱུར་པའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་
པོས་མཚན་པར་གྱུར་ཅེས་བརྗོད། མཚམས་འདིར་ཁོ་བོས་སྦྱར་པའི་རྗེ་བཙུན་
མའི་བསྟོད་པ་སྲིད་གསུམ་གཙུག་རྒྱན་རྫོགས་པར་འདོན། ཤིས་བརྗོད་ནི། མཆོག་
དང་ཐུན་མོང་དངོས་གྲུབ་མ་ལུས་པའི། །འཕྲལ་ཡུན་འདོད་དགུའི་འབྱུང་གནས་
ཡིད་བཞིན་ནོར། །བྱིན་རླབས་འཛད་མེད་ནམ་མཁའ་མཛོད་ཀྱི་སྒོ། །འབྱེད་
མཛད་དཔལ་ལྡན་བླ་མའི་བཀྲ་ཤིས་ཤོག
།མཚན་ཙམ་དྲན་པ་ཡིས་ཀྱང་འཆི་
བདག་གི །གཡུལ་ལས་རྣམ་པར་རྒྱལ་བའི་དཔལ་སྟེར་ལྷ། །རྒྱལ་ཀུན་མཁྱེན་བརྩེ་
ནུས་གསུམ་གཅིག་བསྡུས་པའི། །ཚེ་སྦྱིན་ཡིད་བཞིན་འཁོར་ལོའི་བཀྲ་ཤིས་ཤོག །
84

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
རྣལ་འབྱོར་ཆོས་བཞིན་བསྒྲུབ་པའི་ཕྱི་ནང་གི། །འགལ་རྐྱེན་བར་གཅོད་ཀུན་སེལ་
སྒྲར་གྲགས་པ་ཐམས་ཅད་སྔགས་ཀྱི་
མཐུན་པའི་རྐྱེན། །རྣམ་བཞིའི་འཕྲིན་ལས་མཐའ་དག་སྒྲུབ་མཛད་པའི། །བསྟན་
སྲུང་རྒྱ་མཚོའི་ཚོགས་ཀྱི་བཀྲ་ཤིས་ཤོག །ཅེས་ཤིས་བརྗོད་ཀྱིས་མཐའ་བརྒྱན་པར་
བྱ། སྤྱོད་ལམ་ཐམས་ཅད་དུ། གཟུགས་སུ་སྣང་བ་ཐམས་ཅད་རྗེ་བཙུན་མའི་སྐུར་
སྒོམ་པ་སྣང་བ་སྐུའི་འཁྱེར་སོ་དང་།
གདངས་སུ་མོས་པ་གྲགས་སྟོང་གསུང་གི་འཁྱེར་སོ་དང་། ལྟ་བ་དང་སྙིང་རྗེ་ཟུང་
དུ་འབྲེལ་བའི་སྟོང་ཉིད་སྙིང་རྗེའི་སྙིང་པོ་དང་མ་བྲལ་བའི་གང་དྲན་རྗེ་བཙུན་
མའི་ཡེ་ཤེས་ཀྱི་རྣམ་རོལ་དག་པ་རབ་འབྱམས་འབའ་ཞིག་ཏུ་བལྟ་བ་དྲན་རྟོག་་་་
ཐུགས་ཀྱི་འཁྱེར་སོ་སྟེ། འཁྱེར་སོ་གསུམ་གྱི་རྣལ་འབྱོར་ལ་བསླབས། དེ་ལྟ་བུའི་
ཚུལ་གྱིས་ཐུན་བཞིར་བཅད་དེ་སྒོམ་བཟླས་ལ་འབད་དགོས་ཤིང་ཞོགས་ཁ་ངག་་་
བྱིན་རླབས་དང་འགྱུར་སྔགས་ཕྲེང་སྔགས་རྣམས་གཞན་ནས་འབྱུང་བ་ལྟར་བྱ་་་་་
ཞིང་། ཐུན་མཚམས་སུ་ཕྱག་དང་མཆོད་པ་སཱཙྪ་བཞེངས་པ་སོགས་འདུས་བྱས་ཀྱི་
དགེ་རྩ་རྣམས་ལ་འབད་པར་བྱ་ཞིང་། བཟླས་པའི་གྲངས་ནི། འབུམ་ཕྲག་གསུམ་
བཟླ་བར་མཁས་གྲུབ་ཚད་ལྡན་རྣམས་བཞེད། མཚམས་མ་གྲོལ་གྱི་བར་དུ། འོད་
ཟེར་དྲུག་གི་གུར་ཁྱིམ་མི་བསྡུ་ཞིང་གྲོལ་ཉིན། བཛྲ་མུཞེས་པའི་མཇུག་ཏུ། བདག་
བསྐྱེད་ཀྱི་ཡེ་ཤེས་པ་རང་བཞིན་གྱི་གནས་སུ་གཤེགས་དམ་ཚིག་པ་འོད་ཀྱི་གུར་་་་
ཁྱིམ་ཕྱི་ནས་རིམ་བཞིན་ནང་མར་ཐིམ། རང་ཡང་སྐུའི་སྟོད་སྨད་ནས་རིམ་གྱིས་
འོད་དུ་ཞུ་སྟེ། ཐུགས་ཀའི་ས་བོན་ལ་ཐིམ་ཞེས་སོགས་གོང་ལྟར་བརྗོད། མཇུག་ཏུ་
ཁ་སྐོང་གི་སྦྱིན་སྲེག་འབུལ་བ་གལ་ཆེ་བས། དེའི་ཚུལ་ཁོ་བོས་སྦྱིན་སྲེག་གི་ཆོ་ག་
ཟུར་དུ་བཀོད་པ་ལྟར་བྱ། མཚམས་གྲོལ་ནས་རྒྱལ་ཆེན་ལ་མཆོད་གཏོར་སྔར་ལྟར་
ཕུལ་ནས། མཚམས་ཐོའི་ལྷ་གཤེགས་སུ་གསོལ་བ་སོགས་སྤྱི་འགྲོ་ལྟར་བྱ། དེ་ལྟར་
འབད་པས་ཕན་ཡོན་ནི།
ཇོ་བོའི་སྒྲུབ་ཐབས་སྲས་དོན་མར་གྲགས་པ་ལས།
85

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཚངས་དབང་ཁྱབ་འཇུག་ཉི་ཟླ་དང༌། །དྲག་པོ་ཕྱོགས་སྐྱོང་འདོད་ལྷས་ཀྱང་། །བ་
སྤུའི་རྩེ་མོ་གཡོ་མི་ནུས། །འཆི་བདག་སྡེ་ནི་རྣམ་འཇོམས་ཤིང་། །བསྐལ་བ་ངན་
དང་དབུལ་ཕོངས་སེལ། །སེངྒེ་ལ་སོགས་འཇིགས་པ་བརྒྱད། །སྡུག་བསྔལ་ཐམས་
ཅད་སེལ་བ་དང་། །ཐུན་མོང་སྒྲུབ་པ་ཐམས་ཅད་དང༌། །སྙན་ངག་སྨྲ་ལ་མཁས་
པ་དང༌། །བློ་རྣོ་ཕུན་ཚོགས་མ་ལུས་འབྱུང༌། །རྫོགས་པའི་སངས་རྒྱས་ཉིད་སྟེར་
བས། །མང་དུ་སྨོས་པས་ཅི་ཞིག་བྱ། །ཞེས་གསུངས་པ་ལྟར་ལྷག་པའི་ལྷ་མོ་འདི་
ཉིད་ཡི་དམ་གྱི་ལྷར་བསྟེན་ན། གནས་སྐབས་སུ་འཇིགས་པ་ཆེན་པོ་བརྒྱད་དང་
བཅུ་དྲུག་ལ་སོགས་པ་དང་། ཁྱད་པར་དུ་ཚེའི་བར་གཅོད་སེལ་ཞིང་། ཆོས་རབ་
ཏུ་རྣམ་འབྱེད་ཀྱི་ཤེས་རབ་དང༌། ཚེ་བསོད་ལུང་རྟོགས་ཀྱི་ཡོན་ཏན་ཐམས་ཅད་
རྒྱས་པར་འགྱུར་བ་དང་། མཐར་ཐུག་སྙིགས་དུས་ཀྱི་ཚེ་ཐུང་གཅིག་ལ་འཚང་རྒྱ་
བ་སྔགས་བླ་མེད་ཀྱི་ཁྱད་ཆོས་ཡིན་ཡང་། རྒྱུད་སྡེ་འོག་མའི་སྐབས་འདིར་ཡང་
འཆི་མེད་ཚེའི་རིག་འཛིན་བསྒྲུབས་ཏེ་ཚེ་བསྐལ་བའི་བར་དུ་གནས་པར་བྱས་་་་་་
ནས། གཞན་ལས་གདམས་པ་ཚོལ་ནས་ཉམས་སུ་བླངས་པས་ཚེ་གཅིག་ལ་འཚང་
རྒྱ་བར་འགྱུར་བ་སོགས། གནས་སྐབས་དང་མཐར་ཐུག་གི་ཕན་ཡོན་བསམ་གྱིས་
མི་ཁྱབ་པ་འབྱུང་བར་འགྱུར་བ་ཡིན་ནོ། །
ཁ་བསྒྱུར་ལ། བདག་དང་མཆོག་སྤྲུལ་རིན་པོ་ཆེ་ལྟོས་བཅས་འཁོར་གཡོག་
དང་བཅས་པའི་ཚེ་དང་བསོད་ནམས་ལུང་རྟོགས་ཀྱི་ཡོན་ཏན་མཛད་པ་འཕྲིན་་
ལས་སོགས་འཕེལ་བར་གྱུར་ཅིག་སྭཱཧཱ།
རྣམ་དཀར་དགེ་ཚོགས་ཉིན་བྱེད་འབུམ་ཕྲག་གིས། །
སྡེ་བཞིའི་ཕུན་ཚོགས་པདྨའི་ཚལ་བཞད་པར། །
ཡིད་ཅན་རྐང་དྲུག་དགའ་མགུར་རོལ་བ་རྣམས། །
རྫོགས་ལྡན་བདེ་སྐྱིད་གར་གྱིས་རྩེན་གྱུར་ཅིག །
86

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
ཅེས་རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་འདི་
ཡང་། གཞུང་ལུགས་ཀྱི་དོན་ལ་རྣམ་དཔྱོད་ཡངས་པ་དགེ་སློང་འཇམ་དབྱངས་མཁས་གྲུབ་ཀྱིས་འདི་ལྟ་བུ་
ཞིག་དགོས་ཞེས་ནན་ཏན་ཆེན་པོས་བསྐུལ་བ་ལྟར། རྗེ་བཙུན་སྒྲོལ་མ་དཀར་མོའི་རྣལ་འབྱོར་པ་ཤཱཀྱའི་དགེ་
སློང་བློ་བཟང་རྒྱལ་མཚན་སེངྒེས་སྔར་བྲིས་ཟིན་པ་ལ་རང་ལོ་གོ་གཉིས་ཀྱི་དུས་སུ་སླར་འཕྲི་སྣོན་ཅུང་ཟད་་་
དང་བཅས་ཏེ་སྦྱར་པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །
པར་འདི་ཁུ་ཞང་དོན་གྲུབ་རྒྱ་མཚོ་ཡིས། །རྒྱུ་སྦྱར་བསྐྲུན་པའི་དགེ་བས་བདག་གཞན་འགྲོ། །བླ་མ་ལྷ་ཡིས་
འབྲལ་མེད་རྗེས་བཟུང་སྟེ། །ཚེ་སྦྱིན་ཡིད་བཞིན་འཁོར་ལོའི་གནས་ཐོབ་ཤོག